Un preot din Bichigiu, Bistriţa-Năsăud, care se ocupă şi cu agricultura, a fost înştiinţat de Agenţia de Plăţi şi Intervenţie pentru Agricultură că trebuie să achite la Trezoreria Bucureşti o penalizare de 18 bani.

Statul i-a mai transmis că va fi executat silit dacă nu achită datoria de urgenţă: „Dacă nu veţi achita sumele menţionate, dosarul dumneavoastră va fi transmis către organele de executare silită competente“.

EMBED CODE Copiază codul de mai jos pentru a adăuga acest clip audio pe site-ul tău.

Cei 18 bani reprezintă o majorare la întârzierea unei plăţi, adică o penalizare la penalizare.

Omul s-a declarat uluit când a văzut că i-a venit scrisoarea tocmai din Bucureşti, şi consideră că efortul financiar de înştiinţare este mult mai mare decât datoria în sine.

sursa: adevarul.ro